ai4bharat/Pralekha huggingface dataset:
பாதுகாப்பு அமைச்சகம்
2020-21ம் ஆண்டில் பாதுகாப்பு தளவாட ஏற்றுமதி ரூ.8,434.84 கோடி:
நாடாளுமன்றத்தின் மாநிலங்களவையில் கேள்வி ஒன்றுக்கு பதில் அளித்த பாதுகாப்புத்துறை இணையமைச்சர் திரு அஜய் பட் எழுத்துபூர்வமாக அளித்த பதிலில் கூறியதாவது:
கடந்த 2014-15ம் நிதியாண்டில் பாதுகாப்பு தளவாட பொருட்கள் ரூ.1940.64 கோடிக்கு ஏற்றுமதி செய்யப்பட்டன. இது 2020-21ம் நிதியாண்டில் ரூ.8, 434.84 கோடியாக உயர்ந்துள்ளது. யுக்தி காரணங்களுக்காக, ராணுவ தளவாட பொருட்களின் பெயர்களை வெளியிட முடியாது.
ராணுவ தளவாட ஏற்றுமதிகளை அதிகரிக்க கடந்த 5 ஆண்டுகளில் பல சீர்த்திருத்தங்கள், நடவடிக்கைகள் எடுக்கப்பட்டுள்ளன. ஏற்றுமதிக்கான ஒப்புதல்கள் முழுவதும் ஆன்லைன் மூலம் வழங்கப்படுகின்றன. ஏற்றுமதிக்கான செயல்பாட்டு விதிமுறைகள் எளிமையாக்கப்பட்டுள்ளன. ஒரே மாதிரியான பொருட்களுக்கு மீண்டும் ஆர்டர் கொடுக்கும்போது, உடனடியாக அனுமதி வழங்கப்படுகிறது.
பாதுகாப்பு தளவாட ஏற்றுமதியை ஊக்குவிக்க, நட்பு நாடுகளுடன் இணைய கருத்தரங்குகள் தொடர்ந்து நடத்தப்படுகின்றன. ஆயுத தொழிற்சாலைகளில் தன்னாட்சி, திறன், மற்றும் புத்தாக்கத்தை அதிகரிக்க 41 ஆயுத தொழிற்சாலைகள், 7 பாதுகாப்பு பொதுத்துறை நிறுவனங்களாக மாற்றப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780863
மூத்த குடிமக்கள், வெளியே, குறிப்பாக கூட்டம் நிறைந்த இடங்களுக்கு செல்ல முடியாததால், கோவிட்-19 தொற்று பொது முடக்கம், அவர்களைப் பெரிதும் பாதித்துள்ளது. ஒவ்வொரு ஆண்டும் நவம்பரில் ஓய்வூதியதாரர்கள் தங்களது ஆயுள் சான்றிதழை வங்கிகளுக்கு கொடுக்க வேண்டும். கோவிட்-19 தொற்று, ஓய்வூதியதாரர்கள், அவற்றைக் கொடுக்க வங்கிகளுக்கு செல்ல இயலாமல் செய்து விட்டது. இந்தியா போஸ்ட் வழங்கும் ஆதார் அடிப்படையிலான முறையின் மூலம் ஆயுள் சான்றிதழ் கொடுக்கும் வசதியை ஓய்வூதியதாரர்கள் பயன்படுத்திக் கொள்ளலாம். இந்தியா போஸ்ட் பேமன்ட் வங்கி  டிஜிடல் ஆயுள் சான்றிதழை  உருவாக்கும். இந்தச் சேவை வசதி ஐபிபிபி வாடிக்கையாளர்களுக்கும், மற்றவர்களுக்கும் வழங்கப்படுகிறது. டிஎல்சி சேவைகளை இந்தியா போஸ்ட் கவுண்டர்களில்  அல்லது வீட்டுக்கு வரும் தபால்காரர் மூலம் பெற்றுக் கொள்ளலாம். ஓய்வூதியதாரர்களின் பிரமான் ஐடி உருவாக்கப்பட்டவுடன், டிஎல்சி-யை https://jeevanpramaan.gov.in என்ற தளத்தின் மூலம் பதிவிறக்கம் செய்து கொள்ளலாம். ஒவ்வொரு முறையும் வெற்றிகரமாக உருவாக்கப்படும் சான்றிதழுக்கு டிஎல்சி சேவை கட்டணமாக ரூ.70  வசூலிக்கப்படும். ஐபிபிபி மற்றும் இதர வாடிக்கையாளர்களுக்கு வீட்டுக்கு வந்து அளிப்பதற்கு கட்டணம் வசூலிக்கப்படமாட்டாது.
ஓய்வூதியதாரர்கள், ஓய்வூதியம் விடுவிக்கும் முகமையிடம் ஆயுள் சான்றிதழை சமர்ப்பிக்க இந்த அஞ்சல் சேவைகளைப் பயன்படுத்திக் கொள்ளலாம் என திருச்சிராப்பள்ளி அஞ்சல் துறை அதிகாரிகள் தெரிவித்தனர். மூத்த குடிமக்கள் கோவிட் தொற்று காலத்தில் வங்கிகளுக்கு செல்ல இயலாத சூழல் நிலவுவதால், வீட்டிலிருந்தபடியே, ஆதார் அடிப்படையிலான முறையைப் பயன்படுத்தி ஆயுள் சான்றிதழைப் பெற்றுக் கொள்ளலாம்.
திருச்சிராப்பள்ளி மற்றும் அரியலூர் மாவட்டங்களைச் சேர்ந்த ஓய்வூதியதாரர்கள் தபால்காரரையோ அல்லது அருகில் உள்ள அஞ்சலகங்களையோ அணுகி, இந்தத் திட்டம் பற்றிய மேலதிக தகவல்களைத் தெரிந்து கொள்ளலாம். மின்னணு மற்றும் தகவல் தொழில்நுட்பத்துறை அமைச்சகம், இதற்காக ஜீவன் பிரமான் தளத்தை இயக்கி வருகிறது. எனவே, ஆயுள் சான்றிதழை நேரடியாகச் சமர்ப்பிக்க சம்பந்தப்பட்ட அலுவலகத்துக்கு ஓய்வூதியதாரர் செல்ல வேண்டியதில்லை. டிஜிடல் ஆயுள் சான்றிதழை உருவாக்க ஆதார் இணைந்த பயோமெட்ரிக் எந்திர முறையை பயன்படுத்திக் கொள்ளலாம். டிஎல்சி முறை என்பது ஓய்வூதியதாரர்களுக்கு மிகவும் பயன்படும். மத்திய, மாநில அரசுகள் அல்லது பிற அரசு அமைப்புகளின் ஓய்வூதியதாரர்கள் இந்த வசதி மூலம் பயனடையலாம். ஓய்வூதியதாரர்களுக்கு ஆதார் எண்ணும், கைபேசி எண்ணும் தேவையாகும். ஓய்வூதியதாரரான திருமதி குமாரி கிருஷ்ணன், கோவிட்-19 தொற்று காலத்தில் வங்கிக்கு செல்வது அபாயகரமானது என்பதால், தன்னால் வங்கிக்கு செல்ல இயலவில்லை என்று கூறினார். டிஎல்சி முறை உண்மையிலேயே ஓய்வூதியதாரர்களுக்கு பயனளிக்கக்கூடியதாகும். வீட்டிலிருந்தவாறே அதைப்பெற்று, தங்கள் வங்கிகளில் டிஜிடல் மூலம் சமர்ப்பிக்கலாம்.
பயணம் செய்ய இயலாத, சுகாதாரக் குறைபாடுகள் உள்ளவர்களுக்கு இந்த டிஎல்சி உண்மையிலேயே வரப்பிரசாதமாகும். கோவிட்-19 பெருந்தொற்று காலத்தில், ஓய்வூதியதாரர்களுக்கு உதவும் வகையில் இந்தியா போஸ்ட், டிஜிடல் ஆயுள் சான்றிதழ் சேவையை வழங்கி வருகிறது.
ஜல்சக்தி அமைச்சகம்
நதிகள் இணைப்பு: தமிழக நிலவரம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த ஜல் சக்தித் துறை இணை அமைச்சர் திரு விஷ்வேஸ்வர் துடு கீழ்காணும் தகவல்களை வழங்கினார்.
தேசிய முன்னோக்கு திட்டத்தின் கீழ் சாத்தியக்கூறு அறிக்கைகளை தயாரிப்பதற்காக 30 இணைப்புகளைத் தேசிய நீர் மேம்பாட்டு நிறுவனம் அடையாளம் கண்டுள்ளது.
எட்டு இணைப்புகளின் விரிவான திட்ட அறிக்கைகள் முடிக்கப்பட்டுள்ளன. நதிகளை இணைக்கும் திட்டத்தின் கீழ், மாநிலங்களுக்கு இடையேயான நதிகளை இணைப்பதற்கான முன்மொழிவுகளின் விவரங்கள் வருமாறு.
ஆந்திரப் பிரதேசம், கர்நாடகா, தமிழ்நாடு, கேரளா மற்றும் புதுச்சேரி மாநிலங்கள் தொடர்புடைய பென்னாறு-காவிரி இணைப்பிற்கான சாத்தியக்கூறு அறிக்கையும், விரிவான திட்ட அறிக்கையும் நிறைவடைந்துள்ளன.
கர்நாடகா, தமிழ்நாடு, கேரளா மற்றும் புதுச்சேரி தொடர்புடைய காவிரி, வைகை மற்றும் குண்டாறு இணைப்பிற்கான விரிவான திட்ட அறிக்கை நிறைவடைந்துள்ளது.
கர்நாடகா, தமிழ்நாடு மற்றும் கேரளா தொடர்புடைய நேத்ராவதி மற்றும் ஹேமாவதி இணைப்பிற்கான சாத்தியக்கூறுக்கு முந்தைய அறிக்கை நிறைவடைந்துள்ளது.
தமிழ்நாடு மற்றும் கேரளா தொடர்புடைய பம்பா, அச்சன்கோவில் மற்றும் வைப்பாறு இணைப்பிற்கான சாத்தியக்கூறு அறிக்கை நிறைவடைந்துள்ளது.
அடையாளம் காணப்பட்டுள்ள 30 நதிநீர் இணைப்பு திட்டங்களுக்கான மதிப்பிடப்பட்ட செலவு ரூ 8.44 லட்சம் கோடி ஆகும். இருப்பினும், இணைப்புத் திட்டங்களைச் செயல்படுத்தும் நேரத்தில் இது மாறுபடலாம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809267
பொருளாதார விவகாரங்களுக்கான மத்திய அமைச்சரவைக் குழு
பட்டியல் பிரிவு மாணவர்கள் கல்வியைத் தொடர்வதற்காக மிகப்பெரிய மாற்றங்களைக் கொண்டுவர அமைச்சரவை ஒப்புதல்
பிரதமர் திரு.நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, பட்டியல் பிரிவு மாணவர்கள் கல்வியைத் தொடர்வதற்காக மிகப்பெரிய மாற்றங்களைக் கொண்டுவர இன்று ஒப்புதல் அளித்துள்ளது.
4 கோடி பட்டியலின மாணவர்கள் 10-ஆம் வகுப்பிற்குப் பிறகு கல்வியைத் தொடரும் வகையில் அடுத்த 5 ஆண்டுகளில் ரூ.59,000 கோடியை கல்வி உதவித் தொகையாக வழங்க ஒப்புதல் அளிக்கப்பட்டுள்ளது.
இதில் ரூ.35,534 கோடி  மத்திய அரசு நிதியில் இருந்தும் மீதமுள்ள தொகை மாநில அரசு நிதியிலிருந்தும் வழங்கப்படும்.
பத்தாம் வகுப்புக்குப் பிறகு கல்வியைத் தொடர முடியாமல் இருக்கும் 1.36 கோடி ஏழை மாணவர்கள், அடுத்த ஐந்து வருடங்களில் உயர் கல்வி அமைப்புக்குள் கொண்டு வரப்படுவார்கள் என மதிப்பிடப்படுகிறது.
பட்டியல் பிரிவைச் சேர்ந்த மாணவர்கள் பத்தாம் வகுப்புக்கு பிறகு கல்வியைத் தொடர்வதை ஊக்கப்படுத்துவதற்காக PMS-SC என்னும் திட்டத்தை மத்திய அரசு செயல்படுத்தி வருகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1682967
பிரதமர் அலுவலகம்
கர்நாடகாவின் பல பகுதிகளில் மழை மற்றும் வெள்ள நிலவரம் குறித்து கர்நாடக முதல்வருடன் பிரதமர் பேச்சு
கர்நாடக மாநிலத்தின் பல பகுதிகளில் மழை மற்றும் வெள்ள நிலவரம் குறித்து, மாநில முதல்வர் திரு. எடியூரப்பாவிடம், பிரதமர் திரு.நரேந்திர மோடி பேசினார்.
இது குறித்து பிரதமர் டிவிட்டரில் விடுத்துள்ள பதிவில், ‘‘ கர்நாடகாவின் பல பகுதிகளில் மழை மற்றும் வெள்ள நிலவரம் குறித்து முதல்வர் எடியூரப்பாவிடம் பேசினேன். கர்நாடகாவில் வெள்ளத்தால் பாதிக்கப்பட்ட சகோதரிகள் மற்றும் சகோதரர்களுக்கு நாம் ஒற்றுமையுடன் துணை நிற்கிறோம். நடைபெற்று வரும் மீட்பு மற்றும் நிவாரண பணிகளுக்கு மத்திய அரசு முடிந்த அளவு அனைத்து உதவிகளும் வழங்கும் என உறுதி அளித்தேன்’’ என குறிப்பிட்டுள்ளார்.
எரிசக்தி அமைச்சகம்
கொவிட் தொற்றுக்கு எதிரான உள்கட்டமைப்பை மேம்படுத்துவதற்கு தேசிய அனல் மின் கழகம் ஆதரவு
மத்திய எரிசக்தி அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் தேசிய அனல் மின் கழகமும் ஹசாரிபாகில் உள்ள பக்ரி பார்வாதி நிலக்கரி சுரங்க திட்டம், அதன் பெருநிறுவன சமூக பொறுப்பின் ஒரு பகுதியாக ராஞ்சியின் வெளிப்புறத்தில் அமைந்துள்ள ஐடிகேஐ காசநோய் சுகாதார நிலையத்தில் 300 படுக்கைகளுக்கு பிராணவாயு வசதியை ஏற்படுத்தித்தரவுள்ளது.
ராஞ்சியில் உள்ள ரிம்ஸ் மருத்துவமனையில் 600 படுக்கைகளுக்கு பிராணவாயுவை வழங்கும் வசதிகளையும், 40 பிரம்மாண்ட சிலிண்டர்களையும் அமைப்பதற்கான நிதி உதவியையும் வழங்கி வருகிறது.
பிகாரி மருத்துவக் கல்லூரி, ஹசாரிபாக் மாவட்ட நிர்வாகத்துடன் இணைந்து ரூ. 24 லட்சம் மதிப்பில் 180 படுக்கைகளுக்கு பிராணவாயு வசதியை வழங்க தேசிய அனல்மின் கழகத்தின் பக்ரி பார்வாதி நிலக்கரி சுரங்கத் திட்டம் முன்வந்துள்ளது.
மருத்துவ உபகரணங்கள், சேவைகள், பெருந்தொற்றைக் கட்டுப்படுத்துவதற்குத் தேவையான அத்தியாவசியப் பொருட்களை சத்தீஸ்கரில் உள்ள தேசிய அனல்மின் கழகத்தின் தலையபள்ளி நிலக்கரி சுரங்க திட்டம், ராய்காட் மாவட்ட நிர்வாகத்திடம் அளித்துள்ளது.
மாவட்ட சமூக சுகாதார மையங்களின் மருத்துவமனை கட்டிடங்களை புதுப்பித்தல், மருத்துவப் பணியாளர்கள், துப்புரவு ஊழியர்களுக்கு முழு உடல் கவசத்தை வழங்குதல், உள்ளூர் மக்கள் மற்றும் புலம்பெயர் தொழிலாளர்களுக்கு உணவு தானியங்களை விநியோகித்தல் போன்ற நடவடிக்கைகளில் இந்த நிறுவனம் தீவிரமாக ஈடுபட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723113
----
(Visitor Counter : 145
பாதுகாப்பு அமைச்சகம்
தில்லி கண்டோன்மெண்ட் பகுதியில் கந்தர் லைன்ஸில் 4 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 4 ஏக்கர் நிலத்தை கேந்திரிய வித்யாலய சங்கதத்திற்கு குத்தகை முறையில் அளிக்க மத்திய அமைச்சரவை ஒப்புதல்.
தில்லி கண்டோன்மெண்ட் பகுதியில் கந்தர் லைன்ஸில் 4 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 4 ஏக்கர் நிலத்தை நிரந்தரமாங்க கேந்திரிய வித்யாலய சங்கதத்திற்கு அளிக்க பிரதமர் திரு. மத்திய அமைச்சரவை ஒப்புதல் அளித்துள்ளது. இதற்கு வருடத்திற்கு ரூ. 1/- வாடகையாக வசூலிக்கப்படும்.
பின்னணி:
1994 ஆம் ஆண்டு நிறுவப்பட்டதிலிருந்து தில்லி கண்டோன்மெண்ட் கேந்திரிய வித்யாலயா எண்: 4 தில்லி கண்டோன்மெண்ட்டில் உள்ள சர்வே எண்: 14 உள்ள தற்காலிக கட்டிடத்தில் இயங்கிவருகிறது. தற்போது இந்த பள்ளியில் 956 மாணவர்கள் பயின்று வருகின்றனர். சேவையில் உள்ள பாதுகாப்புத் துறை பணியாளர்கள், முன்னாள் வீரர்கள் குடும்பத்தினர் மற்றும் தில்லி கண்டோன்மெண்ட் மற்றும் அதன் சுற்றுப்புறத்தில் உள்ள குடிமக்களின் குழந்தைகள் பயின்று வரும் இந்த பள்ளிக்கு சொந்த கட்டிட வசதி அமைந்தால் தேவையான அனைத்து உள்கட்டமைப்புகளையும் அமைத்து மேலும் தரமான கல்வியை அளிக்க முடியும்.
பிரதமர் அலுவலகம்
சரக்கு மற்றும் சேவை வரி மசோதா நிறைவேற்றம் – மக்களுக்கு பிரதமர் வாழ்த்து
சரக்கு மற்றும் சேவை வரி மசோதா வெற்றிகரமாக நிறைவேற்றப்பட்டதை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
ஜி.எஸ்.டி. மசோதா நிறைவேற்றப்பட்டதற்கு நாட்டு மக்கள் அனைவருக்கும் வாழ்த்துகள். புதிய வருடம், புதிய சட்டம், புதிய பாரதம் என்று பிரதமர் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 184.06 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,307 கொவிட் சிகிச்சை பெறுபவர்கள் 0.03%ஆக உள்ளனர்.
குணமடைந்தோர் விகிதம் தற்போது 98.76%சதவீதம்
கடந்த 24 மணி நேரத்தில் 1,594 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,89,004 என அதிகரித்துள்ளது.
கடந்த 24 மணி நேரத்தில் 1,225 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.20 சதவீதம் ஆகும்
வாராந்திர பாதிப்பு விகிதம் 0.23 சதவீதம் ஆகும்
இதுவரை மொத்தம் 78.91 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,07,987 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811743
அறிவியல் மற்றும் தொழில்நுட்பத்துறை
உருமாற்றங்களுடன் கூடிய கொரோனா தொற்று குறித்து உயிரி தொழில்நுட்பத் துறையின் இணைய கருத்தரங்கம்
தற்போதைய பெருந்தொற்று சூழ்நிலையில் உருமாற்றங்களுடன் கூடிய கொரோனா தொற்று மற்றும் அது குறித்த பொது சுகாதாரம் சம்பந்தமான புரிதலை மேம்படுத்துவதற்காக “உருமாற்றங்களுடன் கூடிய கொரோனா தொற்று” என்ற தலைப்பில் உயிரி தொழில்நுட்பத் துறை, நேற்று பொது இணைய கருத்தரங்கிற்கு ஏற்பாடு செய்திருந்தது.
இந்த உருமாற்றங்களுடன் கூடிய தொற்றின் பின்னணியில் உள்ள அறிவியல் உண்மைகளை எடுத்துரைப்பது, இதன் காரணமாக பொது சுகாதாரத்தில் ஏற்படும் மாற்றங்கள் குறித்து விழிப்புணர்வை ஏற்படுத்துவது போன்ற பல்வேறு நோக்கங்களோடு இந்தக் கருத்தரங்கு நடத்தப்பட்டது.
உருமாற்றத்துடன் கூடிய கொரோனா தொற்றின் முக்கியத்துவம், மாறுபட்ட தொற்றை கண்டறிவதில் மரபியலுக்கான இந்திய கொரோனா கூட்டமைப்பின்  பணி, உள்ளிட்டவை குறித்து பல்வேறு பிரபல நிறுவனங்கள் மற்றும் அமைப்புகளைச் சேர்ந்த நிபுணர்கள் குழுவினர் விளக்கமளித்தனர்.
இந்த நிகழ்ச்சியில் உயிரி தொழில்நுட்பத் துறையின் செயலாளர் டாக்டர் ரேணு ஸ்வரூப் மற்றும் விஞ்ஞானிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713704
------
(Visitor Counter : 169
பாதுகாப்பு அமைச்சகம்
ஐஎன்எஸ் சஹ்யாத்ரி மற்றும் ஐஎன்எஸ் கொல்கத்தா கப்பல்கள் பப்புவா நியூ கினியாவின் மோர்ஸ்பி துறைமுகத்திற்குச் சென்றடைந்தன
பப்புவா நியூ கினியாவுடனான கடல்சார் கூட்டு செயல்பாடு மற்றும் ஒத்துழைப்பை மேம்படுத்துவதற்காக கிழக்கு இந்தியப் பெருங்கடல் பகுதியில் நிறுத்தப்பட்டுள்ள இந்திய கடற்படை கப்பல்களான சஹ்யாத்ரி மற்றும் கொல்கத்தா ஆகியவை ஆகஸ்ட் 2 அன்று போர்ட் மோர்ஸ்பிக்குச் சென்றன.
இந்த கப்பல்கள் அங்கு இருக்கும்போது இரண்டு கப்பல்களின் ஊழியர்களும் தொழில்முறை தொடர்புகள், கலாச்சார பரிமாற்றங்கள், யோகா அமர்வுகள் போன்றவற்றில் அந்நாட்டுக் கடற்படையினருடன் இணைந்து பங்கேற்பார்கள். இந்தியாவிற்கும் பப்புவா நியூ கினியாவிற்கும் இடையிலான கடல்சார் உறவை வலுப்படுத்துவதை நோக்கமாகக் கொண்டு இந்த துறைமுகக் கப்பல் அழைப்பு அந்நாட்டு அரசால் விடுக்கப்பட்டுள்ளது.
ஐ.என்.எஸ் சஹ்யாத்ரி கேப்டன் ராஜன் கபூரால் வழிநடத்தப்படுகிறது. ஐ.என்.எஸ் கொல்கத்தா கப்பல், கேப்டன் ஷரத் சின்சுன்வால் தலைமையில் இயக்கப்படுகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1945363
பிரதமர் அலுவலகம்
குஜராத் மாநிலம் அகமதாபாதில் உள்ள எஸ்ஜிவிபி குருகுலத்தில் நடைபெற்ற பாவ் வந்தனா நிகழ்ச்சியில் பிரதமர் மோடியின் உரை
குஜராத் மாநிலம் அகமதாபாதில் உள்ள எஸ்ஜிவிபி குருகுலத்தில் நடைபெற்ற பாவ் வந்தனா நிகழ்ச்சியில் பிரதமர் திரு நரேந்திர மோடி பேசினார். பூஜ்ய சாஸ்திரிஜி மகராஜின் வாழ்க்கை வரலாறு வெளியீட்டையொட்டி இந்நிகழ்ச்சிக்கு ஏற்பாடு செய்யப்பட்டு இருந்தது.
அப்போது பேசிய பிரதமர், சிறந்த ஆளுமைகளின் வரலாறுகளும், கதைகளும், எழுத்தால் பதிவு செய்யப்படுவதைவிட, வாய்வழியாக கேட்பது என்றும் நினைவில் நிற்கும் என்று தெரிவித்தார். பூஜ்ய சாஸ்திரி மகராஜின் வாழ்க்கை வரலாறு சமூகத்தில் சேவைக்காக அர்ப்பணிப்பு செய்யப்பட்ட ஆளுமையின் சுயநலமற்ற வாழ்க்கை முறையை தெரிவிப்பதாக உள்ளது என்று கூறினார்.
குருகுல பாரம்பரியம், கலாச்சாரம், சமூகம் ஆகியவை நாட்டின் சாதாரண மக்களுக்கு உத்வேகம் அளிப்பதாக தெரிவித்தார். சாஸ்திரிஜி தமது குருகுலம் வாயிலாக உலகம் முழுவதும் பலதரப்பட்ட நபர்களின் வாழ்க்கை முறையை பண்படுத்தியுள்ளதாக கூறினார். அவருடைய வாழ்க்கை முறை கற்பித்தல் மற்றும் உத்தரவிடுவதாகவும் மட்டுமல்லாமல் கடமையை செய்வதற்கான வழிவகைகள் குறித்து உபதேசித்தார் என்றும் பிரதமர் குறிப்பிட்டார்.
பிரதமர் அலுவலகம்
காசி அன்னபூர்ணா கோவில் மூத்த குருக்கள் திரு ராமேஷ்வர் புரி அவர்களின் மறைவுக்கு பிரதமர் இரங்கல்
காசி அன்னபூர்ணா கோவில் மூத்த குருக்கள் திரு ராமேஷ்வர் புரி அவர்களின் மறைவுக்கு பிரதமர் திரு நரேந்திர மோடி தமது ஆழ்ந்த இரங்கலை தெரிவித்துள்ளார்.
“காசி அன்னபூர்ணா கோவில் மூத்த குருக்கள் திரு ராமேஷ்வர் புரி அவர்களின் மறைவால் மிகவும் துயருற்றேன். அவரது மறைவு ஈடுசெய்ய முடியாத இழப்பாகும். ஆன்மிக மற்றும் சமூக சேவைகள் பலவற்றை மக்களுக்காக அவர் ஆற்றியுள்ளார். அவரது தொண்டு என்றென்றும் நமக்கு ஊக்கமளிக்கும். ஓம் சாந்தி,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
----
(
உள்துறை அமைச்சகம்
மத்திய சுகாதார அமைச்சர் டாக்டர் ஹர்ஷ் வர்தன், தில்லி துணை நிலை ஆளுநர் திரு அனில் பைஜால், முதல்வர் திரு அரவிந்த் கெஜ்ரிவால், தில்லியின் மூன்று மாநகராட்சிகளின் மேயர்கள் மற்றும் மூத்த அதிகாரிகளுடன், மத்திய உள்துறை அமைச்சர் திரு.அமித் ஷா, தில்லியில் கோவிட் -19 நிலைமை குறித்து ஆய்வு
பிரதமர் திரு நரேந்திர மோடியின் தலைமையில், நமது நாட்டையும், நம் நாட்டுத் தலைநகரத்தையும், கொரோனா தொற்றிலிருந்து விடுவித்து, சுதந்திரமான, ஆரோக்கியமான, வளமான தேசமாக ஆக்க வேண்டும் என்று மத்திய உள்துறை அமைச்சர் திரு அமித் ஷா கூறியுள்ளார். மத்திய சுகாதார அமைச்சர் டாக்டர் ஹர்ஷ் வர்தன், தில்லி துணை நிலை ஆளுநர் திரு அனில் பைஜால், முதல்வர் திரு அரவிந்த் கெஜ்ரிவால், தில்லியின் மூன்று மாநகராட்சிகளின் மேயர்கள் மற்றும் மூத்த அதிகாரிகளுடன் இன்று நடைபெற்ற கூட்டத்திற்கு திரு அமித் ஷா தலைமை வகித்தார்.
முன்னதாக இன்று காலையில் நடைபெற்ற கூட்டத்தில், வீடு வீடாக கணக்கெடுப்பது மற்றும் கொரோனா பரிசோதனை செய்வது போன்ற முடிவுகள் எடுக்கப்பட்டதாகவும், அவற்றை மத்திய அரசு, தில்லி அரசு மற்றும் மூன்று தில்லி மாநகராட்சிகளும் முறையாக செயல்படுத்த வேண்டும் என்றும் உள்துறை அமைச்சர் உத்தரவிட்டார். பரஸ்பர ஒருங்கிணைப்பின் மூலம், கொரோனாவுக்கு எதிரான போராட்டத்தில் வெற்றி கொள்ள வேண்டும் என்பதே இந்தக் கூட்டத்தின் முக்கிய இலக்கு என்றும் அவர் குறிப்பிட்டார்.
----
(Visitor Counter : 137
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புறம் 20-ஐ உலகளாவிய சக கற்றலுக்கான சிறந்த வாய்ப்பாக பார்க்க வேண்டும்: தொடக்கக் கூட்டத்தில் திரு ஹர்தீப் எஸ் பூரி
"இந்தியா மற்றும் 'தலைமை நகரம்' அகமதாபாத்தின் வழிகாட்டுதலால், இந்த ஆண்டு நகர்ப்புறம் 20 தொடக்க குழு, நகரங்களால் ஏற்றுக்கொள்ளப்பட்ட கொள்கைகள் மற்றும் நடைமுறைகள், வளர்ச்சியின் உலகளாவிய செயல்திட்டங்களில் சக்திவாய்ந்த தாக்கங்களை ஏற்படுத்துகின்றன என்பதை நிரூபிக்கும் என்று, மத்திய வீட்டுவசதி, நகர்ப்புற விவகாரங்கள் மற்றும் பெட்ரோலியத்துறை அமைச்சர் திரு ஹர்தீப் சிங் பூரி தனது காணொலி செய்தியில் தெரிவித்திருக்கிறார்.
ஜி20 இன் 2023 நகர்ப்புறம் 20 பணிக் குழுவின் தொடக்க நகர ஷெர்பா கூட்டத்தில் அவர், இதனை தெரிவித்துள்ளார்.
தனது காணொலி செய்தியில், இந்த ஆண்டு யு20 உச்சிமாநாட்டின் பொருத்தத்தை தொட்டுக் காட்டிய திரு ஹர்தீப் பூரி, 'வசுதைவ குடும்பகம் - ஒரு பூமி, ஒரு குடும்பம், ஒரு எதிர்காலம்' என்ற கருப்பொருளுடன் எதிரொலிக்கும் என்றார். இந்த ஆண்டு உச்சிமாநாடு பரஸ்பரம் நன்மை பயக்கும் ஒரு கட்டமைப்பாக இருக்கும் என்றும், இதனால் நிலையான சர்வதேச பொருளாதார ஒத்துழைப்பு உருவாகும் என்றும் கூறினார்..
கடந்த சில ஆண்டுகளில் உலக நிர்வாகத்தின் முக்கியப் பிரச்சினைகளில் இந்தியா எவ்வாறு அதிகளவில் வழிநடத்தியுள்ளது என்பதை விரிவாகக் கூறிய அவர், 2014 முதல் இந்தியாவின் நகர்ப்புற புத்துணர்ச்சியின் உருமாற்றக் கதை மற்ற நாடுகளுக்கு, குறிப்பாக உலகளாவிய தெற்கில் இருந்து கற்றுக்கொள்ள ஒரு வரைபடமாக மாறியுள்ளது என்றார்.
நகரங்களின் பொருளாதார ஆற்றலை நிலையான முறையில் பயன்படுத்துவதன் முக்கியத்துவத்தை எடுத்துரைத்த திரு பூரி, பருவநிலை மாற்றம் குறித்து சமீபத்தில் முடிவடைந்த சிஓபி -27 மற்றும் பல்லுயிர் பெருக்கம் தொடர்பான சிஓபி-15 ஆகியவை நகர்ப்புற நெகிழ்ச்சித்தன்மையை அதிகரிக்க வேண்டிய அவசரத் தேவையை மீண்டும் வலியுறுத்தியுள்ளன என்றார்.
விரைவான நகரமயமாக்கலின் சூழலில் சிறந்த திட்டமிடல், கொள்கைகள் மற்றும் நிர்வாகத்தின் மூலம் நீர் பாதுகாப்பை உறுதி செய்வது மிகவும் முக்கியமானது என்று அமைச்சர் வலியுறுத்தினார். இந்த ஆண்டு உச்சிமாநாட்டில் கணிசமான அறிவு சார்ந்த அம்சங்கள் பகிர்ந்து கொள்ளப்படும்.
நகரங்களுக்கான மற்றொரு முக்கியமான கவலை, விரும்பிய சமூகப் பொருளாதார விளைவுகளை வழங்குவதற்காக பாரம்பரிய திட்டமிடல் மாதிரிகளை மறுபரிசீலனை செய்வதாகும். விரிவான உள்கட்டமைப்பு மேம்பாட்டிற்கு முதலீடுகள் மற்றும் நிதியுதவி பற்றிய வலுவான விவாதம் தேவைப்படும் என்று அவர் மேலும் கூறினார்.
பருவநிலை நிதியை விரைவுபடுத்த உறுதியான நடவடிக்கைகள் எடுக்கப்பட்டாலும், இந்த நகர்ப்புற 20 குழுவானது புதுமையான நிதிக் கருவிகளைக் கருத்திற்கொள்ளும் மன்றமாக இருக்கும் என்று அமைச்சர் நம்பிக்கை தெரிவித்தார்.
குஜராத் முதலமைச்சர் திரு பூபேந்திரபாய் படேல், அகமதாபாத் மேயர், திரு கிரித்குமார் ஜே பர்மர், இந்தியாவின் ஜி20 ஷெர்பா, ஸ்ரீ அமிதாப் காந்த், உள்ளிட்ட முக்கிய பிரமுகர்கள் தொடக்க விழாவில் கலந்து கொண்டனர். ஸ்ரீ படேல் தனது முக்கிய உரையில், யுனெஸ்கோவின் உலக பாரம்பரிய நகரமான அகமதாபாத்தின் வளமான நகர்ப்புற மரபுகளை எடுத்துரைத்தார்.
இந்தியாவின் ஜி20 ஷெர்பா, திரு அமிதாப் காந்த், யு20 பணிக் குழுவின் முக்கியத்துவம் குறித்த தனது எண்ணங்களைப் பகிர்ந்து கொண்டார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  கொவிட்-19 தடுப்பூசி டோஸ்கள் மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.42 கோடிக்கும் மேற்பட்ட  தடுப்பூசி டோஸ்கள் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1840267
பாதுகாப்பு அமைச்சகம்
ஜப்பான் நாட்டின் சர்வதேச விவகாரங்களுக்கான பாதுகாப்புத்துறை துணையமைச்சர், புதுதில்லியில் பாதுகாப்புத்துறை அமைச்சரை சந்தித்துப் பேசினார்
ஜப்பான் நாட்டின் சர்வதேச விவகாரங்களுக்கான பாதுகாப்புத்துறை துணையமைச்சர் திரு ஒகா மசாமி, புதுதில்லியில் பாதுகாப்புத்துறை அமைச்சர் திரு ராஜ்நாத் சிங்கை ஏப்ரல் 06, 2023 அன்று சந்தித்துப் பேசினார். பாதுகாப்புத்துறை செயலாளர் திரு கிரிதர் அரமானேயுடன் இணைந்து புதுதில்லியில் ஏப்ரல் 05, 2023 அன்று நடத்தப்பட்ட 7-வது பாதுகாப்பு கொள்கை உரையாடலில் விவாதிக்கப்பட்டது குறித்து திரு ஒகா, பாதுகாப்புத்துறை அமைச்சரிடம் விளக்கினார். பாதுகாப்பு உபகரணம் மற்றும் தொழில்நுட்பத்தில் இணைந்து செயல்படுவது உள்பட இருதரப்பு பாதுகாப்பு ஒத்துழைப்பை மேலும் வலுப்படுத்த தயாராக இருப்பதாக ஜப்பான் பாதுகாப்புத்துறை துணையமைச்சர் தெரிவித்தார்.
அனைவருக்குமான, திறந்த, பாதுகாப்பான விதிகளுக்கு உட்பட்ட இந்தோ-பசிபிக் பிராந்தியம் என்னும் ஜப்பானின் தொலைநோக்குப் பார்வையை இந்தியா பகிர்ந்து கொள்வதாக திரு ராஜ்நாத் சிங் அப்போது குறிப்பிட்டார்.
தகவல் மற்றும் ஒலிபரப்பு அமைச்சகம்
படைப்பாற்றல் என்ற பெயரில் ஆபாசத்தை சகித்துக்கொள்ள முடியாது: அனுராக் தாக்கூர்
மத்திய தகவல் ஒலிபரப்பு, இளைஞர் நலன் மற்றும் விளையாட்டுத்துறை அமைச்சர் திரு அனுராக் தாக்கூர், நாக்பூரில் செய்தியாளர் சந்திப்பின் போது, ஓடிடி தளத்தில் அதிகரித்து வரும் ஆபாச மற்றும் தவறான வார்த்தைகள் பிரயோகம் குறித்துப் பேசினார்,
“படைப்பாற்றல் என்ற பெயரில் தவறான மொழியை பொறுத்துக்கொள்ள முடியாது. ஓடிடி தளங்களில் அதிகரித்து வரும் தவறான மற்றும் ஆபாசமான உள்ளடக்கம் பற்றிய புகார்கள் குறித்து அரசாங்கம் தீவிரமாக கவனம் செலுத்தி வருகிறது. இது தொடர்பான விதிகளில் ஏதேனும் மாற்றம் செய்ய வேண்டியிருந்தால், அதை பரிசீலிக்க அமைச்சகம் தயாராக உள்ளது. இந்த தளங்களில் படைப்பாற்றலுக்கான சுதந்திரம் வழங்கப்பட்டுள்ளதே தவிர, ஆபாசத்திற்கு அல்ல, மேலும் யாராவது வரம்பை மீறினால், படைப்பாற்றல் என்ற பெயரில் ஆபாசம் மற்றும் வன்முறையைப் பிரதிபலிக்கும் முரட்டுத்தனம் ஆகியவற்றை ஏற்றுக்கொள்ள முடியாது. இதற்கு என்ன நடவடிக்கை எடுக்க வேண்டுமோ, அதில் இருந்து அரசு பின்வாங்காது’’ என்று அமைச்சர் கூறினார்.
"இதுவரையிலான செயல்முறை என்னவென்றால், பெறப்பட்ட புகார்களை தயாரிப்பாளர் முதல் நிலையிலேயே தீர்க்க வேண்டும். 90 முதல் 92% புகார்கள் தேவையான மாற்றங்களைச் செய்து அவர்களால் தீர்க்கப்படுகின்றன. பெரும்பாலான புகார்களுக்கு தீர்வு காணும் அவர்களின் சங்கத்தின் மட்டத்தில் அடுத்த கட்ட புகார் தீர்வு உள்ளது. கடைசியாக அரசு மட்டத்திற்கு வந்து, அங்குள்ள துறைவாரியான கமிட்டி அளவில், விதிகளின்படி நடவடிக்கை எடுக்கப்படுகிறது. ஆனால், கடந்த சில நாட்களாக புகார்கள் அதிகரிக்கத் தொடங்கியுள்ளதால், அதனைத் துறை தீவிரமாக கவனித்து வருகிறது. மாற்றம் செய்ய வேண்டிய அவசியம் ஏற்பட்டால் அதை தீவிரமாக பரிசீலிக்கத் தயாராக இருக்கிறோம்.’’ என்று திரு அனுராக் தாக்கூர் கூறினார்.
-----
AD/PKV/KPG
(Visitor Counter : 91
குறு சிறு மற்றும் நடுத்தர தொழில் துறை அமைச்சகம்
75-ஆவது சுதந்திர தின கொண்டாட்டம்: நாடு முழுவதும் 75 ரயில் நிலையங்களில் காதி கண்காட்சி மற்றும் விற்பனை
விடுதலையின் அம்ருத் மஹோத்சவத்தின் ஒரு பகுதியாக, 75-ஆவது சுதந்திர தின கொண்டாட்டங்களைக் குறிக்கும் வகையில், நாடு முழுவதும் உள்ள 75 முக்கிய ரயில் நிலையங்களில் கண்காட்சி மற்றும் விற்பனைக்கு காதி மற்றும் கிராமத் தொழில்கள் ஆணையம் ஏற்பாடு செய்துள்ளது.
இந்த விற்பனையகங்கள், 2022 சுதந்திர தினம் வரை தொடர்ந்து இயங்கும்.
அனைத்து 75 ரயில் நிலையங்களிலும் காதி விற்பனையகங்கள் சனிக்கிழமை அன்று தொடங்கப்பட்டன. புது தில்லி, மும்பை, பெங்களூரு, எர்ணாகுளம் உள்ளிட்ட ரயில் நிலையங்களில் இந்தக் கண்காட்சி நடத்தப்படுகிறது. துணி வகைகள், ஆயத்த ஆடைகள், அழகு சாதனப் பொருட்கள், தேன், மண்பாண்டங்கள், உணவுப் பொருட்கள் போன்ற காதி மற்றும் கிராம தொழில் துறையின் பல்வேறு பொருட்கள் இங்கு விற்பனை செய்யப்படும். இந்தக் கண்காட்சியின் மூலம் ரயில் நிலையங்களுக்கு வரும் ஏராளமான பயணிகள் உள்நாட்டு பொருட்களை அதிக அளவில் வாங்குவார்கள். காதி கைவினைஞர்கள் தங்களது பொருட்களை விற்பனை செய்வதற்கு மிகப்பெரிய சந்தை தளமாகவும் இது அமையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746274
((Visitor Counter : 191
வணிகம் மற்றும் தொழில்துறை அமைச்சகம்
அமெரிக்காவின் எஸ்இடியு ஸ்டார்ட்அப் நிறுவனத்தை திரு பியூஷ் கோயல் தொடங்கிவைத்தார் – சான்பிரான்சிஸ்கோவில் மாற்றத்தை ஏற்படுத்தும் தொழில் முனைவோர்களை ஆதரித்தல் மற்றும் திறன் மேம்பாட்டு திட்டம்
சான்பிரான்சிஸ்கோவில் மாற்றத்தை ஏற்படுத்தும் தொழில் முனைவோர்களை ஆதரித்தல் மற்றும் திறன் மேம்பாட்டு திட்டமான அமெரிக்காவின் ஸ்டா்ர்ட்அப் நிறுவனத்தை மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் தொடங்கிவைத்தார். இந்தியாவில் உள்ள ஸ்டார்ட்அப் நிறுவனங்களுடன் அமெரிக்க முதலீட்டாளர்கள் மற்றும் ஸ்டார்ட் அப் நிறுவனங்களின் தலைவர்களை இணைக்கும் நோக்கில் இம்முயற்சி மேற்கொள்ளப்பட்டுள்ளது. நிதி அளித்தல், சந்தைப்படுத்துதல் மற்றும் வர்த்தகமயமாக்கல் உள்ளிட்ட பல்வேறு பிரிவுகளில் உதவும் நோக்கிலும், இந்நடவடிக்கை மேற்கொள்ளப்பட்டுள்ளது.
இந்தியாவில் ஸ்டார்ட் அப் நிறுவனங்களை தொடங்கவும் முதலீடு செய்யவும் விரும்பும், அமெரிக்கர்களுக்கான புவிசார் தடைகளை களையும் வகையில், எஸ்இடியு வடிவமைக்கப்பட்டுள்ளது.
இந்நிகழ்ச்சியில், வர்த்தக முதலீட்டாளர்கள் மற்றும் தொழில்துறை தலைவர்களுடன் பல்வேறு கூட்டங்களில் அமைச்சர் கலந்து கொண்டு விவாதித்தார். இந்தியாவில் வர்த்தகம் புரிவது தொடர்பான வாய்ப்புகள் குறித்து வர்த்தக முதலீட்டாளர்களும், மற்ற முதலீட்டாளர்களும் கேட்டறிந்தனர்.
மேலும் விவரங்களுக்கு இந்த ஆங்கில செய்தி குறிப்பைக் காணவும் - https://pib.gov.in/PressReleasePage.aspx?PRID=1857352
-----
(Visitor Counter : 130